CELEX: 62014CN0048
Language: hr
Date: 2014-01-30 00:00:00
Title: Predmet C-48/14: Tužba podnesena 30. siječnja 2014. – Europski parlament protiv Vijeća Europske unije

7.4.2014   
            
            
               HR
            
            
               Službeni list Europske unije
            
            
               C 102/21
            
         Tužba podnesena 30. siječnja 2014. – Europski parlament protiv Vijeća Europske unije
   (Predmet C-48/14)
   2014/C 102/30
   Jezik postupka: francuski
   
      Stranke
   
   
      Tužitelj: Europski parlament (zastupnici: L. Visaggio i J. Rodrigues, agenti)
   
      Tuženik: Vijeće Europske unije
   
      Tužbeni zahtjev
   
   
               —
            
            
               Poništiti Direktivu Vijeća 2013/51/Euratom od 22. listopada 2013. o utvrđivanju zahtjeva za zaštitu zdravlja stanovništva od radioaktivnih tvari u vodi namijenjenoj za ljudsku potrošnju (1);
            
         
               —
            
            
               Naložiti Vijeću Europske unije snošenje troškova.
            
         
      Tužbeni razlozi i glavni argumenti
   
   Parlament ističe tri tužbena razloga u prilog svojoj tužbi.
   Na prvom mjestu, Parlament smatra da je pravna osnova koju je izabralo Vijeće pogrešna jer mjere koje su predmet pobijane direktive spadaju u nadležnosti Unije iz područja zaštite okoliša predviđene u članku 192. UFEU-a. Te mjere su trebale biti donesene na temelju navedenog članka u redovnom zakonodavnom postupku, a ne na temelju članaka 31. i 32. EA.
   Na drugom mjestu, Parlament ističe da pobijana direktiva šteti pravnoj sigurnosti jer uspostavlja pravila kontrole i analize koja se stavljaju iznad pravila koja su već na snazi na temelju Direktive 98/83/EZ (2).
   Na posljednjem mjestu, Parlament smatra da je usvajanjem pobijane Direktive Vijeće povrijedilo načelo lojalne suradnje među institucijama iz članka 13. stavka 2. UEU-a.
   
      (1)  SL L 296, str. 12.
   
      (2)  Direktiva Vijeća 98/83/EZ od 3. studenoga 1998. o kvaliteti vode namijenjene za ljudsku potrošnju (SL L 330, str. 32.) (SL, posebno izdanje na hrvatskom jeziku, poglavlje 15., svezak 6., str. 51.).